O B E C  ZBOJNÉ

                                                 N á v r h
 Obec Zbojné.  vo veciach územnej samosprávy podľa § 6 ods.1 a  v súlade s § 4 ods.5 písm. a) bod 2. v spojení s § 4 ods. 3 písm. g),  h) a n)  zákona  Slovenskej národnej rady č. 369/1990 Zb. o obecnom zriadení v znení neskorších právnych  predpisov a podľa. § 69 ods. 2 zákona č. 543/2002 Z. z o ochrane prírody a krajiny v znení neskorších predpisov vydáva   

VŠEOBECNE  ZÁVÄZNÉ  NARIADENIE

č. 5/2022
   
o pravidlách na udržiavanie  čistoty v obci
 a o  ochrane verejnej zelene 

ČASŤ PRVÁ
Všeobecné ustanovenia

§ 1
Pôsobnosť nariadenia  a vymedzenie pojmov 

(1)	Toto nariadenie upravuje práva  a povinnosti fyzických osôb a právnických osôb na území obce pri udržiavaní čistoty na verejných priestranstvách v obci  a pri ochrane verejnej zelene.
(2)	Verejným priestranstvom je podľa § 2b ods.1 zákona č. 369/1990 Zb. o obecnom zriadení v znení neskorších predpisov ulica, námestie, park, trhovisko a iný priestor prístupný verejnosti bez obmedzenia, ktorý bez ohľadu na vlastnícke vzťahy slúži na všeobecné užívanie. 
(3)	Verejnou zeleňou sa rozumejú pre účely tohto nariadenia dreviny, byliny a ich spoločenstvá vyvinuté na určitej ploche prirodzeným spôsobom, alebo zámerným cieľavedomým založením a usmerňovaním človekom. Sú to predovšetkým stromy, kry, kvety, zelené plochy, nádoby so zeleňou. Súčasťou týchto ucelených súborov sú aj príslušné doplnkové zariadenia ako chodníky, prístrešky, ihriská, lavičky a pod.
(4)	Ochrana  drevín  je  činnosť  zameraná  na  udržanie ich ekologických a estetických  funkcií  v  prírode  a krajine a na predchádzanie ich neodôvodneného výrubu.
(5)	Poškodzovanie drevín  je každé  konanie alebo opomenutie konania, ktoré môže bezprostredne  alebo následne podstatne alebo trvalo  znížiť  ekologické  a   estetické  funkcie  drevín  alebo zapríčiniť ich odumretie.

ČASŤ DRUHÁ
Pravidlá udržiavania čistoty na verejných priestranstvách

§ 2

(1)	Každý, kto používa verejné priestranstvo je povinný:
a) využívať ho tak, aby čo v najmenšej miere obmedzoval jeho užívanie inými osobami;
b) predchádzať  znečisťovaniu verejného priestranstva;
c) ........................

(2)	Osoby, ktoré spôsobili znečistenie verejných priestranstiev  sú povinné bezodkladne spôsobené znečistenie alebo škodu na svoje náklady odstrániť, alebo zabezpečiť ich odstránenie. Tým nie je dotknutá ich zodpovednosť podľa osobitných právnych predpisov.

ČASŤ TRETIA
Ochrana verejnej zelene

§ 3

(1)	Na verejných priestranstvách obce sa zakazuje :
a)	poškodzovanie stromov a kríkov ich svojvoľným olamovaním, orezávaním alebo výrubom,
b)	trhanie a tiež akékoľvek ničenie kvetinovej výsadby.
c)	......
(2)	Za škodu na verejnej zeleni zodpovedá ten, kto ju spôsobil. 

ČASŤ ŠTVRTÁ
Spoločné a záverečné ustanovenia

§ 4

(1)	Všeobecne  záväzné   nariadenie  bolo  schválené  Obecným zastupiteľstvom obce Zbojné dňa .................................a nadobúda účinnosť dňom ................
(2)	Akékoľvek  zmeny alebo doplnky  tohto nariadenia schvaľuje Obecné  zastupiteľstvo obce ... formou všeobecne záväzného nariadenia obce.

V .......................... dňa ................................
                                                                                               Anna Koščová
                     ______________________
                                                                                                         starosta obce